Aldis Siliņš
Aldis Siliņš (dzimis 1979. gada 24. decembrī Rīgā) ir latviešu aktieris. Mācījies Rīgas 41. vidusskolā. 1998. gadā iestājies Dailes teātra 8. studijā, kuru beidzis 2002. gadā, vienlaicīgi iegūstot Latvijas Kultūras akadēmijas Humanitāro zinātņu bakalaura grādu mākslās. Dailes teātrī strādā kopš 2002. gada, izrādēs piedalās no 2000. gada. Bez teātra lomām pazīstams arī ar Donāta Jagudina lomu seriālā "UgunsGrēks" un Jāņa lomu seriālā "Radiņi".